Document ID: 32007D0571

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 21ης Αυγούστου 2007 σχετικά με την τροποποίηση της απόφασης 2005/307/ΕΚ για την έγκριση μεθόδων ταξινόμησης σφαγίων χοίρων στη Λεττονία [κοινοποιηθείσα υπό τον αριθμό Ε(2007) 3915] (Το κείμενο στη λεττονική γλώσσα είναι το μόνο αυθεντικό) (2007/571/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2, Εκτιμώντας τα ακόλουθα: (1) Η απόφαση 2005/307/ΕΚ (2) της Επιτροπής εγκρίνει μια μέθοδο για την ταξινόμηση των σφαγίων χοίρων στη Λεττονία. (2) Η λεττονική κυβέρνηση ζήτησε από την Επιτροπή να εγκρίνει τη χρήση ενός νέου τύπου για την εγκεκριμένη μέθοδο και δύο νέες μεθόδους για την ταξινόμηση των σφαγίων χοίρων και υπέβαλε τα αποτελέσματα των δοκιμών τεμαχισμού που διεξήγαγε στο δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, για τη θέσπιση των λεπτομερειών εφαρμογής της κοινοτικής κλίμακας ταξινόμησης των σφαγίων χοίρου (3). (3) Από την εξέταση της αίτησης αυτής προέκυψε ότι πληρούνται οι όροι έγκρισης των εν λόγω μεθόδων ταξινόμησης. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2005/307/ΕΚ τροποποιείται ως εξής: 1) Το άρθρο 1 αντικαθίσταται από το ακόλουθο κείμενο: «Άρθρο 1 Εγκρίνεται η χρήση των ακόλουθων μεθόδων για την ταξινόμηση των σφαγίων χοίρου σύμφωνα με τον κανονισμό (ΕΟΚ) αριθ. 3220/84 στη Λεττονία: - η χειρωνακτική μέθοδος (ZP) και οι σχετικές μέθοδοι εκτίμησης, που περιγράφονται λεπτομερώς στο μέρος 1 του παραρτήματος, - το όργανο με την ονομασία “Intrascope (Optical Probe)” και οι σχετικές μέθοδοι εκτίμησης, που περιγράφονται λεπτομερώς στο μέρος 2 του παραρτήματος, - το όργανο με την ονομασία “PG 200 (Pork Grader)” και οι σχετικές μέθοδοι εκτίμησης, που περιγράφονται λεπτομερώς στο μέρος 3 του παραρτήματος. Η χειρωνακτική μέθοδος (ZP) μπορεί να εφαρμοστεί μόνο στα σφαγεία όπου δεν σφάζονται περισσότεροι από 200 χοίροι ανά εβδομάδα.» 2) Το παράρτημα της απόφασης 2005/307/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στη Δημοκρατία της Λεττονίας. Βρυξέλλες, 21 Αυγούστου 2007.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 5962
911
2477
2737
1845
4256

EuroVoc IDs (Expanded): 5962
911
2477
2737
1845
4256

Dataset Source: meu

Split: train